stanford-oval/wikipedia huggingface dataset:
פולחן קדושים
פולחן קדושים בנצרות > בנצרות המערבית

בנצרות המערבית קדוש הוא אדם אשר הוכרז ככזה על ידי הכנסייה הקתולית בתהליך קאנוניזציה. הכרזתו של קדוש היא הרמה הרוחנית הגבוהה ביותר שאליה מאמין נוצרי קתולי יכול לשאוף. ישנן שתי דרכים להכריז על אדם כקדוש, דרכים אשר התפתחו לאורך ההיסטוריה של הכנסייה הנוצרית. האחת היא היותו מרטיר - והשנייה היא על פי מידת המוסריות והניסים שהאדם ביצע. פולחן הקדושים התפתח עוד מראשית הנצרות על ידי הכנסייה אשר קידשה את האנשים שהקריבו את חייהם למען האמונה בה. סביב זכרם התפתחו פולחן קברי קדושים והם היו השראה לסיפורי קדושים. במרוצת השנים המשיכה הכנסייה להכריז על קדושים מקומיים כדי לזכות בנאמנותה של האוכלוסייה המקומית, וכדי להעלות ולחזק את השייכות של הקהילה לדת הנוצרית. ברוב המקרים נתפס הקדוש כאמצעי שדרכו ניתן לתקשר בצורה טובה יותר עם האל. צורות הפולחן לכבודו של הקדוש הן: תפילה ישירות לקדוש, יום או ימי חג, עלייה לרגל לקברו, ותפילה לשרידיו.
לרוב מיוצגים הקדושים על ידי איקונין. שרידי קדושים נעשו מאז ימי הביניים המאוחרים חפצי פולחן עיקריים לייצוג של הקדוש  והם כיום נחשבים לחפצי קודש יקרי ערך בידי הנוצרים המאמינים אשר רואים בהם כחפצים אשר מסוגלים להעניק סגולה ולבצע ניסים. בעבר היו נוהגים להישבע רק מול שרידי קודש (בדומה לשימוש בספרי תנ"ך בבתי משפט אמריקאים כיום).
סיפורי הקדושים נאספו ברובם במאה ה-13 בספר הקרוי מקראת הזהב. חגם של כל הקדושים הקתולים מצוין ב-1 בנובמבר ביום כל הקדושים.
הכנסייה הפרוטסטנטית ברובה דחתה את פולחן הקדושים מכיוון שהוא נראה היה לרפורמיסטים של המאה ה-16 "כעבודת אלילים". עם זאת, כנסיות פרוטסטנטיות מסוימות, בהן הכנסייה האנגליקנית והכנסייה הלותרנית שימרו במידת מה את פולחן הקדושים בגרסה ייחודית להם.
פולחן קדושים בנצרות > בנצרות המזרחית

בנצרות האורתודקסית אדם מוכרז כקדוש בתהליך אשר נקרא גלוריפיקציה אשר שונה מהתהליך המקובל בכנסייה הקתולית. על פי התפיסה האורתודוקסית, התהליך מבוצע על ידי אלוהים, ולא על ידי נציגים של הכנסייה עלי אדמות. לאחר שהאדם נעשה קדוש על ידי רוח הקודש, האל יכול להלל את האדם על ידי ביצוע של נס.
בסופו של דבר, הגלוריפיקציה תוכרז על ידי בישוף, בדרך כלל לאחר חקירה, שנועדה להבטיח שהאדם היה בעל אמונה אורתודוקסית, חי חיים הראויים לחיקוי, ושהעדויות לנסים שיוחסו לו הן אמינות. הגלוריפיקציה אינה הופכת את האדם לקדוש, אלא רק מציינת את קדושתו, שהוכחה על ידי האל.
למרטירים לא מתבצע תהליך רשמי של גלוריפיקציה, שכן העדות להקרבתם האישית מספיקה כדי להוכיח שהאל הפך אותם לקדושים.
מאפיין נוסף השונה בין קדוש אורתודוקסי לבין קדוש קתולי, הוא מנהג החליפין ומנהג הקוליבה, אשר הוא מאפיין נוסף לקשר שבין המאמין לבין הקדוש.
פולחן קדושים ביהדות

ביהדות המונח צדיק מסמל אדם בעל עמדה מוסרית גבוהה ובקיאות בתורה. צדיק הוא תחליף למילה קדוש, ומקורה הוא בראשית ימי הביניים[דרוש מקור]. מקור פולחן קדושים ביהדות הגיע בהשפעת פולחן הקדושים הנוצרי[דרוש מקור], ובתחילה כלל בעיקר עלייה לרגל לקברי צדיקים של רבנים ודמויות חשובות מהתנ"ך. 
כיום פולחן הקדושים ביהדות נעשה בעיקר על ידי יוצאי מרוקו, ובתנועת החסידות, חלק מהפולחן לא מתבטא רק בעלייה לרגל לקיברו, אלא גם על ידי מכירת קמעות, והצבת תמונות של הצדיק בבית.
בחסידות נקראים הצדיקים בדרגה הרוחנית הגבוהה ביותר אדמו"ר. ישנם אשר מיוחסים לצדיקים כוחות על טבעיים, ופעולת ניסים אף לאחר מותם. בדרך כלל תפיסה זו מושפעת מתורת הנסתר.
אולם, פולחן זה אינו משותף לכל היהודים הדתיים. יהודים דתיים רבים, וביניהם גם רבנים גדולים, אינם רואים בזה עניין ואף נרתעים מתחום זה. חלקם אף מתנגדים לפולחן כגון זה, טענתם היא שזה קרוב לעבודה זרה, וההתעוררות הרגשית צריכה להיות בעבודת האלהים בלבד. כמו כן, רבנים רבים מתייחסים לעניינים שונים כגון קמיעות, ולפעמים אף עליה לקבר של צדיק וכדומה כאמונות טפלות.
פולחן קדושים בבודהיזם

בבודהיזם הערצתו של בודהה היא אחת הדרכים שבהן מאמינים בודהיסטים רואים כדרך הנכונה והראויה ללכת בעקבותיו של בודהה וכן של גלגוליו השונים. בנוסף, בזרמים שונים בבודהיזם התפתח פולחן הבודהווסטות, דהיינו הערצתם של אישיות שונות אשר החליטו ליטול על עצמם את הסבל של כל המין האנושי במקום ליהנות מהנירוואנה.
המסורת הבודהיסטית מאמינה שכאשר בודהה עמד ללכת לעולמו, הוא אמר לתלמידיו כי כדי שלא יקריבו קורבנות בשמו, תתחלף התפילה במדיטציה לשרידיו. 
עליהם התבססה פרשנות מאוחרת יותר שכללה גם הערצה לפסליו וציון פסטיבלים בשמו בידי מאמיניו.
פולחן קדושים באסלאם

באסלאם הסוני יש התנגדות לקיום של "פולחן קדושים", שכן על פי טענת חכמי האסלאם "תפילה לאדם מת 
או הפיכתו לקדוש היא בגדר עבודת אלילים." עם זאת, ניתן למצוא באסלאם הסוני מספר מקרים בהם מתקיים סוג של תפילה והערצה לכבודו של אדם מת, שנחשב "לקדוש". 
דוגמה לכך ניתן לראות בעיקר בהערצה הרבה באסלאם לקברו של הנביא מוחמד בעיר אל-מדינה, שאליו נהוג לעלות בכל חאג' לפני שמגיעים המתפללים למכה.
בנוסף לקדושתו של הנביא מוחמד, באסלאם נוהגים מוסלמים לעלות לקבריהם של נביאים קודמים למוחמד (ראו: נביאי האסלאם), וכן לקדש את קיברם של שהידים שמתו בעת מצווה 
דתית או בזמן הגנתם על דת האסלאם.
באסלאם השיעי, בעיקר בזרם האימאמיה הידוע גם בשם תייסיריים, נהוג לקדש את "יום האימאם" ולעלות לרגל לכבוד אחד עשר האימאמים, שעל פי האמונה השיעית הם יורשים מזרע עלי בן אבטלב, אשר לטענתם היה אמור להיות מחליפו החוקי "ח'ליפה" של הנביאי מוחמד.
במיסטיקה האסלאמית הידוע גם בשם סופיות, ישנה אמונה כי האימאמים הצופים מחוברים בקשר מיסטי עם הנביא מוחמד, שמוסיף לדבר עליהם ויכול דרכם להעביר למאמינים את רצון האל. על פי האמונה הצופית כאשר 
אימאם צופי נפטר נוהגת קהילת מאמיניו לייסד לכבודו קבר, שהופך ברבות השנים לאתר עלייה לרגל חשוב בקרב מוסלמים אשר רוצים להתאחד עם הקדוש הצופי ולקבל ממנו סגולה וברכה.
ראו גם

קדוש מגן
פולחן קברי קדושים
צדיק
שהיד
לקריאה נוספת

ארון לירון, הנצרות וארץ הקדוש, צ'ריקובר מוצאים לאור בע"מ, 1997.
סופיה מנשה, הכנסייה הקתולית בימי הביניים, האוניברסיטה הפתוחה, 2006.
בנימין שומרון, התרבות הקלאסית שער להכרת תרבות יוון ורומא, הוצאת פפירוס, אוניברסיטת ת"א 1993.
הערות שוליים

↑  ראו "חקר פולחן הקדושים בקרב יהדות מארוקו"
| --- | --- |
בקרת זהויות :  NLI: 987007551170605171  GND: 4024052-6  HDS: 011531  LCCN: sh85116633  NKC: ph138466 
אגאתה הקדושה ששדיה נכרתו בעת עינוייה, הייתה במאה ה-20 לקדושה המגנה של חולות סרטן השד
מערה של הקדוש פדרו דה סן חוסה בטאנקור, טנריפה (ספרד)
חלקת הקבר של התנא רבי שמעון בר יוחאי בל"ג בעומר
עולי רגל בארבעין בכרבלא
פיב"א אוקיאניה

| --- | --- |

 ענפי ספורט:  כדורסל
 תחום השיפוט:  יבשתי, אוקיאניה
 השתייכות:  פיב"א
 מיקום המטה:  סאות'פורט, גולד קוסט, קווינסלנד, אוסטרליה
 נשיא:  אוסטרליה בוב אלפינסטון
 תאריך ייסוד:  1969
 מספר חברות:  21
 http://www.fibaoceania.com
פיב"א אוקיאניה (באנגלית: FIBA Oceania) היא התאחדות כדורסל אזורית של פיב"א,  ההתאחדות נוסדה בשנת 1969, במטרה לאחד ולייצג את כל 21 פדרציות פיב"א אשר ממוקמות באוקיאניה והמטה הראשי ששלה ממוקם בעיר גולד קוסט, אוסטרליה.
ההתאחדות מורכבת ממועצת מנהלים אשר מתכנסת פעמיים בשנה, והיא הגוף המבצע אשר מייצג את כל 21 הפדרציות החברות. כמו כן, כל 21 הפדרציות מתכנסות פעם בשנה בפני האספה הכללית של פיב"א אוקיאניה.
ייחודה של התאחדות זו היא הקוטביות הגדולה שלה, כאשר מצד אחד חברות בה אוסטרליה וניו זילנד שהן מדינות גדולות יחסית, אך כמעט כל שאר החברות הן איים קטנים עם מספרים תושבים מועט ביותר. זו הסיבה שבגללה אוסטרליה וניו זילנד נהנות מהגמוניה כמעט מוחלטת באזור זה. אלופת האזור הנוכחית (2014) היא אוסטרליה.
המדינות החברות

| 0 | 1 | 2 | 3 |
| --- | --- | --- | --- |
| אוסטרליה אוסטרליה | איי שלמה איי שלמה | קיריבטי קיריבטי | איי מרשל איי מרשל |
| ניו זילנד ניו זילנד | נאורו נאורו | איי מריאנה הצפוניים איי מריאנה הצפוניים | פלאו פלאו |
| פפואה גינאה החדשה פפואה גינאה החדשה | סמואה האמריקנית סמואה האמריקנית | טונגה טונגה | טובאלו טובאלו |
| פיג'י פיג'י | איי קוק איי קוק | ונואטו ונואטו | סמואה סמואה |
| קלדוניה החדשה קלדוניה החדשה | מיקרונזיה מיקרונזיה | נורפוק (אי)נורפוק | פולינזיה הצרפתית פולינזיה הצרפתית |
גואם גואם:
דירוג נוכחי לנבחרות פיב"א אוקיאניה

להלן דירוג הנבחרות בפיב"א אוקיאניה לפי הדירוג העולמי של פיב"א:
תחרויות

אליפות פיב"א אוקיאניה
אליפות פיב"א אוקיאניה לנשים
טורניר הצעירים של פיב"א אוקיאניה
טורניר הצעירות של פיב"א אוקיאניה
אליפות פיב"א אוקיאניה לנערים מתחת לגיל 17
אליפות פיב"א אוקיאניה לנערות מתחת לגיל 17
הערות שוליים

↑  דירוג נבחרות הגברים באוקיאניה באתר פיב"א
↑  דירוג נבחרות הנשים באוקיאניה באתר פיב"א
פיז'ו 92'

"פיז'ו 92'" הוא הסינגל הרביעי מתוך האלבום השני של הזמרת־יוצרת קרן פלס, מבול. השיר נכתב והולחן על ידי פלס ויצא ביולי 2008.
השיר הגיע במצעדים השבועיים למקום השלישי ברשת ג' ולמקום החמישי בגלגלצ. במצעד השנתי של גלגלצ הגיע השיר למקום ה־26.
הסינגל השני שיצא לאחר צאת האלבום.
וידאו קליפ

את הקליפ לשיר ביים אודי אפרת.
הקליפ משלב בתוכו קטעי וידאו מילדותה של פלס, צילומים שלה על הבמה ועוד.
הקליפ צבר כ־480,000 צפיות ביוטיוב.
הופעות חיות

פלס שרה את השיר ברוב סיבובי ההופעות שלה, כמו שני פסנתרים ואיך שהשמש תזרח.
הערות שוליים

↑  תימורה לסינגר, מה את צועקת?, באתר ynet, 13 באפריל 2008
↑   פיז'ו 92', בביצוע קרן פלס, סרטון  באתר יוטיוב
| קרן פלס |
| --- | --- | --- |
| אלבומי אולפן | אם אלה החיים • מבול • בין העיר לכפר • איך שהשמש תזרח • רמי קלינשטיין קרן פלס • שקופים • שקופים 2 |  |
| אלבומי הופעה | רמי קלינשטיין קרן פלס ההופעה |  |
| סיבובי הופעות | שני פסנתרים • איך שהשמש תזרח • לבד על הפסנתר • רמי קלינשטיין קרן פלס • שקופים בקיץ |  |
| קברט | לילה אחד באפריל |  |
| קרן פלס - שירים |
| --- | --- | --- |
| אם אלה החיים | "איתי" • "אם אלה החיים" • "שמעון השכן" • "פסק זמן" • "זאת שבמקומי" • "רכבת באירופה" |  |
| מבול | "מבול" • "רצה הביתה" • "במכונית ליד הים" • "פיז'ו 92'" • "תקופה של שינויים" |  |
| בין העיר לכפר | "כל היתר חולף" • "שיר לאסף" • "הצפון הפורח" • "תקליט שרוט" |  |
| איך שהשמש תזרח | "לייק וואנקה" • "כלום לא טעים" • "השעות המתות" • "גם אני" • "רק שתבואי" |  |
| רמי קלינשטיין קרן פלס | "עד אשר ישוב" • "לחיות" • "תודה" • "בגידה" |  |
| לילה אחד באפריל | "אסור" • "לילה אחד באפריל" • "כל שנה יש אפריל" |  |
| שקופים | "שקופים" • "מעבר לנהר" • "מי אני?" • "באת לי פתאום" • "שמש תיכנס" • "עוד יום עבר" |  |
| שקופים 2 | "אין סוף ללילה" • "אושר בא והולך" • "ימים אחרים" • "מרחק הזמן" • "לא אבודים" • "מישהו שמח בשבילי" • "שתי גדות" |  |
| שירים נוספים | "רק אלוהים ישפוט אותי" • "בום" • "בשדה מאחורי ביתי" |  |
פלוריאנופוליס

פלוריאנופוליס (בפורטוגזית: Florianópolis) היא בירת מדינת סנטה קטרינה שבדרום ברזיל.
גאוגרפיה

העיר כוללת אי עיקרי אחד, האי סנטה קטרינה, חלק אחד יבשתי ואיים קטנים המקיפים אותו. בעלת אוכלוסייה של 386,913 (2004/IBGE). אזור המטרופולין שלה הוא בעל אוכלוסייה של כ-800,000 תושבים.
פלוריאנופוליס מוקפת באיים קטנים ועליהם מבצרים, שהגנו עליה מספינות אויב בראשית ימיה, במאה ה-17. רוב האוכלוסייה חי בחלקו הצפוני של האי סנטה קטרינה. החלק הדרומי של האי מבודד יותר ופחות מפותח. אף על פי שבמקורה ישבו בה  פורטוגזים (מהארכיפלג של אזורים), למהגרים הגרמניים והאיטלקיים שבאו בעקבותיהם הייתה השפעה חזקה על עיצוב דמותה של העיר, בדומה לערים אחרות בברזיל. פלוריאנופוליס הייתה זמן רב יעד פופולרי לתיירים דרום אמריקאיים, בזכות מיקומה ואקלימה הסוב-טרופי ובייחוד בשל חופיה שופעי החול הלבן. בשנים האחרונות הפכה ליעד תיירותי מועדף גם לתיירים מארצות הברית ומאירופה. רמת שירותי התיירות בה גבוהה והיא נחשבת לאחת הערים היפות והבטוחות בברזיל ידועת האלימות והפשע. בפלוריאנופוליס חופי רחצה רבים ומרכזי ספורט ימי, בעיקר באזור באיה דה-לגואה המיוחד ביופיו. היא אחת מארבע הערים המובילות את חגיגות הקרנבל בברזיל מדי שנה בחורף. פלוריאנופוליס הופכת בהדרגה למרכז תרבותי ואקדמי ויש המכנים אותה "עמק הסיליקון של ברזיל" בזכות החממות הטכנולוגיות ומפעלי ההיי-טק המוקמים בשכנות לה.
פואברותריום

| פואברותריום |
| --- | --- |
 
תקופה
סוף אאוקן- תחילת אוליגוקן 33.9–30.8 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: מכפילי פרסה
משפחה:: גמליים
סוג:: פואברותריום
שם מדעי
 Poebrotherium ‏ליידי, 1847

פואברותריום (שם מדעי: Poebrotherium; משמעות השם של היצור מיוונית עתיקה: "בהמה אוכלת עשב") הוא סוג של גמל קדום שחי בסופו של האאוקן ותחילת האוליגוקן בערבות אמריקה הצפונית.
מאפיינים

גמל קדום זה היה קטן ופרימיטיבי מאוד ביחס לקרוביו החיים. גמל זה התגלה ב-1847 ליד נהר מיזורי בנברסקה ותואר בידי החוקר ג'וזף ליידי.
גמל זה היה קטן מאוד: הוא הגיע לגובה 90 סנטימטר ושקל 30-42 ק"ג בממוצע. הוא דמה בצורתו ללמה אך היה דמוי-צבי והיה קל-רגליים. ייתכן שגם תפס את תפקידם של הצבאים בפאונה של אמריקה הקדומה והיווה טרף לטורפים הגדולים של הערבות. פיו היה מלא בשיניים קטנות שיועדו ללחיכת עשב והוא יכל להתקיים עליו בשטחי הערבות הפתוחים. עם זאת הוא לא היה מותאם לתנאי מדבר ואקלימים קשים וייתכן שדבר זה גרם להכחדתו.
כדי לרוץ במישורים הוא היה בעל פרסות קטנות כשל מכפילי פרסה רבים ועוד לא פיתח את הכריות השטוחות של הגמל.
מינים

נמצאו 5 מינים של פואברותריום:
Poebrotherium wilsoni
Poebrotherium chadronensis
Poebrotherium franki
Poebrotherium eximium
Poebrotherium labratrum
פייטרו קאנדיאנו השני

פייטרו קאנדיאנו השני (באיטלקית: Pietro II Candiano; ‏ 872 לערך - 939) היה הדוכס ה-19 של ונציה. פייטרו כיהן כדוג'ה בין השנים 932–939.
חייו

פייטרו קאנדינו נבחר לתפקיד דוג'ה לאחר פרישתו למנזר של קודמו לתפקיד, אורסו פרטיצ'יפאציו השני. פייטרו היה בנו של פייטרו קאנדיאנו הראשון, שכיהן כדוכס זמן קצר והיה הדוכס הראשון שנפל בקרב למען ונציה.
פייטרו החל במדיניות של הרחבת שטחיה היבשתיים של ונציה, והחל במאבק כלכלי כנגד איסטריה.
כמו כן, פייטרו תקף את העיר קומאקו - יריבה מסחרית של ונציה, והחריבה.
פייטרו נשא לאישה את ארקיילדה קאנדיאנו ובנו, פייטרו קאנדיאנו השלישי נבחר לימים לדוג'ה.
לאחר מותו של פייטרו, נבחר פייטרו פרצטיצ'יפאציו לתפקיד הדוג'ה.
פיליפ דה רוטשילד

| --- | --- |
דיוקנו של הברון פיליפ דה רוטשילד בשאטו מוטון רוטשילד
דיוקנו של הברון פיליפ דה רוטשילד בשאטו מוטון רוטשילד
 לידה:  13 באפריל 1902 הרובע השמיני של פריז, צרפת 
 פטירה:  20 בינואר 1988 (בגיל 85) הרובע הארבעה-עשר של פריז, צרפת 
 שם לידה:  Philippe Georges de Rothschild 
 מדינה:  צרפת 
 בן או בת זוג:  פאולין דה רוטשילד (8 באפריל 1954, 1954–1976)  אליזבת דה רוטשילד (1934, 1935–1945)   ג'ואן ליטלווד 
 פרסים והוקרה:  פרס לאנגלואה (1970)  פרס הפיוט הגדול של האקדמיה הצרפתית (1986)  צלב המלחמה 1939-1945 
 
הברון פיליפ דה רוטשילד (בצרפתית: Philippe de Rothschild;‏ 13 באפריל 1902 – 20 בינואר 1988) היה יהודי צרפתי, צאצא למשפחת רוטשילד, ואחד ממגדלי היין המוצלחים בעולם בהם סדרת היינות "שאטו מוטון רוטשילד".
ביוגרפיה

פיליפ נולד בפריז, לברון הנרי ג'יימס דה רוטשילד (1872–1947) ומתילדה סופי הנרייטה פון (1872–1926). בפרוץ מלחמת העולם הראשונה הילד פיליפ היה בן 12 ונשלח לשמור על הכרם של המשפחה בכפר, פיליפ פיתח עם הזמן אהבה לצרפת ולעסקי היין שהפכו לעסק משגשג ולמותג עולמי. את ניהול עסקי היין הוריש פיליפ לביתו פיליפין דה רוטשילד אשר מנהלת את עסקי היין כיום.
לברון פיליפ דה רוטשילד מיוחסת האימרה "כשהדם זורם ברחובות - זה הזמן לקנות מניות"[דרוש מקור] - בזמני מלחמה או עימות צבאי בהם הבורסה יורדת, לקנות מניות על מנת להרוויח מעליית השוק כשהמצב חוזר לקדמותו.
פקונדו פליסטרי

פקונדו פליסטרי רבוז'ו (בספרדית: Facundo Pellistri Rebollo; נולד ב-20 בדצמבר 2001 במונטווידאו שבאורוגוואי) הוא כדורגלן אורוגוואי המשחק בעמדת קשר הכנף בקבוצת פנאתינאיקוס ובנבחרת אורוגוואי.
קריירת מועדונים

פליסטרי גדל במחלקות הנוער של לה פיקדה, ריבר פלייט ופניארול. ב-11 באוגוסט 2019 הוא ערך את הופעת הבכורה שלו בקבוצה הבוגרת של המועדון, בתיקו 2-2 נגד דפנסור ספורטינג. ב-6 בנובמבר הבקיע את שער הבכורה שלו במועדון, בניצחון 1–3 על קלוב אתלטיקו סרו. בסך הכל ערך 32 הופעות ליגה במדי המועדון, בהן הבקיע שער אחד. הוא הוסיף חמש הופעות ושער אחד במסגרת גביע ליברטדורס 2020.
ב-5 באוקטובר 2020 חתם פליסטרי במנצ'סטר יונייטד מהפרמייר ליג.
ב-31 בינואר 2021 הושאל פליסטרי למשך חצי עונה לדפורטיבו אלאבס מהלה ליגה. ב-21 בפברואר הוא ערך את הופעת הבכורה שלו במועדון, בהפסד 0–4 לריאל סוסיאדד במסגרת המחזור ה-24 בליגה לעונת 2020/21. בסך הכל ערך 12 הופעות ליגה במדי דפורטיבו אלאבס במשך תקופת ההשאלה.
הוא הושאל פעם נוספת לדפורטיבו אלאבס למשך עונת 2021/22.
ב-31 בינואר 2024 הושאל לגרנדה עד לסוף העונה.
ב-21 באוגוסט 2024 חתם בפנאתינאיקוס לארבע שנים.
קריירה בינלאומית

ב-27 בינואר 2022 ערך פליסטרי את הופעת הבכורה שלו בנבחרת אורוגוואי, בניצחון 0–1 על נבחרת פרגוואי במסגרת מוקדמות מונדיאל 2022.
נכלל בסגל נבחרת אורוגוואי בטורניר מונדיאל 2022.
כבש לראשונה שער לזכות נבחרת אורוגוואי במשחק ידידות מול נבחרת מקסיקו במסגרת משחק ידידות שנגמר בתוצאה 4-0 כאשר פליסטרי כבש את השער השני בדקה ה-26.
הערות שוליים

↑  Facundo Pellistri: Me gustaría poder luchar por un lugar באתר Padre Y Decano, ‏ 21 ביוני 2019 (בספרדית)
↑  Debutantes de la 4a fecha del Torneo Intermedio 2019 באתר הרשמי של פדרציית הכדורגל האורוגוואית, 14 באוגוסט 2019 (בספרדית)
↑  PELLISTRI BECOMES A RED באתר הרשמי של מנצ'סטר יונייטד, 5 באוקטובר 2020 (באנגלית)
↑  Facundo Pellistri joins Alaves on loan באתר הרשמי של מנצ'סטר יונייטד, 31 בינואר 2021 (באנגלית)
↑  LOAN MOVE SECURED FOR PELLISTRI באתר הרשמי של מנצ'סטר יונייטד, 5 באוגוסט 2021 (באנגלית)
↑  Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
| נבחרת אורוגוואי – מונדיאל 2022 |
| --- | --- | --- |
|  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו |  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו | אורוגוואי |
| נבחרת אורוגוואי – קופה אמריקה 2024 |
| --- | --- | --- |
|  1 רוצ'ט •  2 חימנס •  3 קאסרס •  4 אראוחו •  5 אוגרטה •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 פליסטרי •  12 ישראל • 13 וארלה •  14 קאנוביו • 15 ואלוורדה • 16 מ. אוליברה • 17 וינייה • 18 רודריגס • 19 נונייס • 20 אראוחו • 21 מרטינס • 22 מריצ'ל • 23 מלה • 24 אולאסה • 25 כ. אוליברה • 26 אוקמפו • מאמן: ביילסה |  1 רוצ'ט •  2 חימנס •  3 קאסרס •  4 אראוחו •  5 אוגרטה •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 פליסטרי •  12 ישראל • 13 וארלה •  14 קאנוביו • 15 ואלוורדה • 16 מ. אוליברה • 17 וינייה • 18 רודריגס • 19 נונייס • 20 אראוחו • 21 מרטינס • 22 מריצ'ל • 23 מלה • 24 אולאסה • 25 כ. אוליברה • 26 אוקמפו • מאמן: ביילסה | אורוגוואי |
פאולה איוואן

פאולה איוואן-יונסקו (ברומנית: Paula Ivan-Ionescu נולדה ב-20 ביולי 1963) היא אתלטית רומניה בעברה. היא אלופה אולימפית וסגנית אלופה אולימפית (סיאול 1988) בריצת 1500 מטר ובריצת 3000 מטר בהתאמה, פעמיים ברציפות אלופת האוניברסיאדה בריצת 1500 מטר ובריצת 3000 מטר (זגרב 1987 ודיסבורג 1989) ושיאנית עולם בריצת מייל (1989).
ביוגרפיה

איוואן נולדה בהרשטי.
ביוגרפיה > 1987

באוניברסיאדה שנערכה בזגרב יוגוסלביה ביולי 1987 זכתה איוואן בשתי מדליות זהב, בריצת 1500 מטר בתוצאה של 4:01.32 דקות ובריצת 3000 מטר בתוצאה של 8:53.61 דקות.
באליפות העולם שנערכה ברומא בתחילת ספטמבר אותה שנה סיימה איוואן במקום 20 בריצת 1500 מטר בתוצאה של 4:08.36 דקות ובמקום 17 בריצת 3000 מטר בתוצאה של 8:51.20 דקות.
ביוגרפיה > 1988 > אלופה אולימפית

באולימפיאדת סיאול (1988) זכתה איוואן בשתי מדיות, זהב וכסף. מדליית זהב, בריצת 1500 מטר בשיא אולימפי חדש של 3:53.96 דקות (הנוכחי, 2016), לפני למוטה בקוסקטה (4:00.24 דקות) וטטיאנה דורובסקיך (4:00.30 דקות), שתיהן מברית המועצות ומדליית כסף, בריצת 3000 מטר בשיא אישי חדש של 8:27.15 דקות, אחרי טטיאנה דורובסקיך (8:26.53 דקות) ולפני איבון מארי מבריטניה (8:29.02 דקות).
ביוגרפיה > 1989 > שיאנית עולם

בתחרות שנערכה בניס, צרפת ב-10 ביולי 1989 קבעה איוואן בריצת מייל שיא עולם חדש של 4:15.61 דקות, שיפור לשיא בן ה-4 שנים של מארי דקר מארצות הברית (4:16.71 דקות). שיאה זה החזיק מעמד 7 שנים ונשבר על ידי סווטלנה מסטרקובה מרוסיה (4:12.56 דקות). תוצאתה זו מהווה את התוצאה השלישית בטיבה בכל הזמנים (2016).
באוניברסיאדה שנערכה בדיסבורג גרמניה באוגוסט אותה שנה זכתה איוואן פעם נוספת בשתי מדליות זהב, בריצת 1500 מטר בתוצאה של 4:13.58 דקות ובריצת 3000 מטר  בשיא משחקים חדש של 8:44.09 דקות ובכך הגנה על תוארה.
היא פרשה מספורט תחרותי והחלה לאמן אתלטיקה.
שיאים אישיים > אצטדיון

ריצת 800 מטר: 1:56.42 דקות (1988)
ריצת 1500 מטר: 3:53.96 דקות (1988), שיא אולימפי נוכחי 2016
ריצת מייל: 4:15.61 דקות (1989), שיא עולם לשעבר
ריצת 3000 מטר: 8:27.15 דקות (1988)
ריצת 5000 מטר: 15:31.22 דקות (1989)
שיאים אישיים > אולם

ריצת 1500 מטר: 4:01.27 דקות (1989)
ריצת מייל: 4:18.99 דקות (1989)
ריצת 3000 מטר: 8:46.45 דקות (1987)
פקונדו טורס

פקונדו דניאל טורס פרס (בספרדית: Facundo Daniel Torres Pérez; נולד ב-13 באפריל 2000) הוא כדורגלן אורוגוואי המשחק בעמדת הקיצוני השמאלי באורלנדו סיטי ובנבחרת אורוגוואי.
קריירה

טורס החל את קריירת המשחק שלו בקבוצת הנוער של פניארול, וב-16 באוגוסט 2020 ערך את הופעת הבכורה שלו במדי הקבוצה הבוגרת בניצחון 2–0 על בוסטון ריבר. הוא עלה כמחליפו של מתיאס דה לוס סנטוס בדקה ה-46, וחמש דקות לאחר מכן כבש שער בכורה.
ב-24 בינואר 2022 נרכש על ידי אורלנדו סיטי מליגת העל האמריקאית תמורת 9 מיליון דולר והפך להעברה היקרה ביותר בתולדות המועדון.
קריירה > קריירת נבחרות

טורס שיחק בנבחרות אורוגוואי הצעירות, והוא מלך השערים בכל הזמנים של הנבחרת עד גיל 17.
ב-5 במרץ 2021 זומן לראשונה לסגל הנבחרת הבוגרת לקראת משחקי מוקדמות מונדיאל 2022 נגד בוליביה וארגנטינה, אך המשחקים נדחו בשל מגפת הקורונה.
ב-3 ביוני 2021 הוא ערך את הופעת הבכורה שלו בנבחרת, כשעלה כמחליף בדקה ה-66 בתיקו 0–0 עם פרגוואי.
נכלל בסגל נבחרת אורוגוואי בטורניר מונדיאל 2022.
הערות שוליים

↑  "Debutantes de la 5a fecha del Torneo Apertura 2020". 18 באוגוסט 2020. נבדק ב-20 במאי 2021. {{cite web}}:  (עזרה)
↑  "Peñarol vs. Boston River - 16 August 2020 - Soccerway". נבדק ב-17 באוגוסט 2020. {{cite web}}:  (עזרה)
↑  "11 - Facundo Torres - AUF". נבדק ב-17 באוגוסט 2020. {{cite web}}:  (עזרה)
↑  "Datos de la Selección Sub-17". נבדק ב-17 באוגוסט 2020. {{cite web}}:  (עזרה)
↑  "35 futbolistas reservados para enfrentar a Argentina y Bolivia por Eliminatorias". 5 במרץ 2021. נבדק ב-7 במרץ 2021. {{cite web}}:  (עזרה)
↑  "CONMEBOL suspends March World Cup qualifiers after clubs' refusal to release players". נבדק ב-7 במרץ 2021. {{cite web}}:  (עזרה)
↑  "Uruguay v Paraguay game report". ESPN. 3 ביוני 2021. {{cite web}}:  (עזרה)
↑  Se confirmó la lista de convocados para la Copa Mundial de Catar 2022 באתר הרשמי של התאחדות הכדורגל האורוגוואית, 10 בנובמבר 2022 (בספרדית)
| נבחרת אורוגוואי – קופה אמריקה 2021 |
| --- | --- | --- |
|  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 קאנדידו •  12 קמפאניה • 13 גונסאלס •  14 טוריירה • 15 ואלוורדה • 16 ב. רודריגס • 17 וינייה • 18 גומס • 19 קואטס • 20 ג. רודריגס • 21 קבאני • 22 קאסרס • 23 רוצ'ט • 24 גוריאראן • 25 טורס • 26 אוקמפו • מאמן: טבארס |  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 נאנדס •  9 סוארס •  10 דה ארסקאטה •   11 קאנדידו •  12 קמפאניה • 13 גונסאלס •  14 טוריירה • 15 ואלוורדה • 16 ב. רודריגס • 17 וינייה • 18 גומס • 19 קואטס • 20 ג. רודריגס • 21 קבאני • 22 קאסרס • 23 רוצ'ט • 24 גוריאראן • 25 טורס • 26 אוקמפו • מאמן: טבארס | אורוגוואי |
| נבחרת אורוגוואי – מונדיאל 2022 |
| --- | --- | --- |
|  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו |  1 מוסלרה •  2 חימנס •  3 גודין •  4 אראוחו •  5 וסינו •  6 בנטנקור •  7 דה לה קרוס •  8 פליסטרי •  9 סוארס •  10 דה ארסקאטה •   11 נונייס •  12 סוסה • 13 וארלה •  14 טוריירה • 15 ואלוורדה • 16 אוליברה • 17 וינייה • 18 גומס • 19 קואטס • 20 טורס • 21 קבאני • 22 קאסרס • 23 רוצ'ט • 24 קאנוביו • 25 אוגרטה • 26 רודריגס • מאמן: אלונסו | אורוגוואי |
פנאומוניטיס

| --- | --- |

 תחום:  רפואת ריאות 
 קישורים ומאגרי מידע
 DiseasesDB:  10166
 
פנאומניטיס (Pneumonitis) הוא מונח כללי המתייחס לדלקת ברקמת הריאה. בניגוד לדלקת ריאות, הטריגר אינו מיקרו-אורגניזמים כגון חיידקים או פטריות, אלא גורמים כגון הקרנות לחזה או חומרים רעילים כגון כימותרפיה או סמים.
תסמיני הפנאומוניטיס כוללים שיעול - יבש בדרך כלל, קוצר נשימה, ולעיתים גם עלייה בטמפרטורת הגוף. האבחנה נעשית על ידי בירור היסטוריה רפואית ותסמינים קליניים, מלווים בבדיקת תפקודי הריאות על ידי רנטגן, CT או ברונכוסקופיה וכן שטיפה ברונכואלוואולרית במידת הצורך.